**AGENȚIA PENTRU PROTECȚIA MEDIULUI SĂLAJ**

**DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de **Comuna Zimbor,** sediul în loc. Zimbor, nr. 116, com. Zimbor, jud. Sălaj,înregistrată la APM Sălaj, cu nr. 1174/14.02.2024, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.09.2023, că proiectul: ***Refacere pod pe strada De la Vale în localitatea Sîncraiu Almașului, Comuna Zimbor, județul Sălaj – în regim de urgență,*** propus a fi amplasat în loc. Sîncraiu Almașului, FN, com. Zimbor, jud. Sălaj,

***nu se supune evaluării impactului asupra mediului*** ***și***

***nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, pct. 13 lit. a) – orice modificări sau extindere, altele decât cele prevăzutela pct. 24 din anexa nr. 1, ale proiectelor prevăzute în anexa 1 sau în prezenta anexă, deja autorizate, executate, sau în curs de a fi executate care pot avea efecte semnificative negative asupra mediului*;*

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Magazin Sălăjean, afişare și înregistrare anunţ la sediile Primăriilor Comunei Zimbor și a Comunei Sânmihaiu Almașului, și precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Prin proiect se propune înlocuirea podului de lemn pe culee din beton (avariat în totalitate) cu un pod din beton armat C35/45 peste pârâul Sîncraiu Almașului, din localitatea Sîncraiu Almașului.

**Carascteristici pod:**

- categoria de importanță: normală (C)

- clasa de încărcare : LM1,LM2.

- dimensionarea hidraulică : 1% (41m3/s);

- lungime pod: 7,40 m;

- lățime (între parapet): 7,0 m;

- lungime rampe: 114 m;

- lățime parte carosabilă rampe: 4 m.

- oblicitate normală.

Pod:

- fundații: directe, din beton armat C25/35, cu h=2 m;

- elevații: beton armat C30/37;

- suprastructura: dală monolită din beton armat C35/45, cu h=40-47 cm;

- racordarea cu terasamentele: aripi din beton monolit cu plăci de racordare din beton armat C25/30.

Protecția corp drum și albie: zid de sprijin cu helevație =1,7 - 2 m: mal stâng 102 m (din 5 în 5 m fiind prevăzute rosturi de dilatație de 5 cm) și 16 m mal drept (5+5+6 m fiind prevăzute rosturi de dilatație de 5 cm), cu pinteni din beton C25/30 (1,2 x 0,7m) 2 buc și un pereu din beton C25/30 15 cm grosime pozat pe un strat de balast de 15 cm.

Rampe la pod: 114 m, transversală 2,5 %

* Suprastructura rutieră: cu următoarea stratificație: 4 cm strat de uzură din Bapc16, urmată de 5 cm strat de legătură din Bapc22.4, pe un strat de bază din piatră spartă împănată de 15 cm care se sprijină pe 30 cm strat de fundație din balast. Pentru scurgerea apelor: rigole de acostament din beton C30/37 cu o lățime de 70 cm. Siguranța circulației este asigurată prin montarea unui parapet metalic cu nivel de protecție normală, marcaje longitudinale marginale și tăblițe indicatoare montate pe stâlpi metalici.
  + Cota proiectată în axul podului pe cale = 331,52 ;
  + Cota intradosului = 330,98 ;
  + Cota talveg proiectat în axul podului = 328,52;
  + Înălțimea de construcție: 0,54 m;
  + Cota NAE pentru debitul de calcul : 330,09 la Q=41,43 m3/s (Q1%=41 m3/s);
  + Înălțimea de liberă trecere : 86 cm.

Lucrări proiectate:

- săpături generale;

- execuția fundațiilor din beton și beton armat la culei și aripi;

- execuția elevațiilor din beton și beton armat la culei și aripi;

- montarea grinzilor din beton precomprimat;

- execuția plăcii de suprabetonare;

- execuția căii pe pod;

- montarea parapeților pe pod;

- execuția rampelor de acces;

- execuția lucrărilor în albie;

- montarea parapeților și semnalizarea rutieră.

b.1.Infrastructura :

Fundații directe din beton simplu și beton armat C25/30;

* H fundație: 2 m, cu lățimea la talpă 2,30 cm;
* Lungime fundație : 8,20 m;
* Teren de fundare : argila nisipoasă cărămizie, eluvială;
* O treaptă cu înălțimea de 1 m și o retragere de 50 cm.

Elevația culee din beton și beton armat C30/37:

* H elevație: 2,40 m, cu înclinare verticală;
* Lățime elevație : 0,7 m;
* Lungime : 8 m.

Armarea culeelor se va executa cu bare independente din oțel beton tip BST500 cu grosimea de 5 cm. Spatele culeelor se va proteja cu hidroizolație din emulsie bituminoasă tip EBCR50 aplicată în 2 straturi. Colectarea și evacuarea apelor din spatele culeelor se va face cu ajutorul unui dren din piatra brută, negelivă, invelită în geotextile; evacuarea : barbacană PVC Dn 110 mm.

b.2.Suprastructura :

* Dală monolit din beton armat C35/45, cu h=40-47 cm, lățimea totală 8,10 m și lumina de 6 m. Armarea se va realiza din bare independente din oțel tip BST500.

Calea de pod:

Gabarite: 7 m: 1 x 4 m (carosabil) = 3,0 (supralărgire)

2 x 0,55 m (pentru grinda parapet 55 x 65 cm din beton armat C35/45)

Panta transversală: 2 x 2,5%.

b.1.3.Racordari cu terasamente:

Aripi:

* 4 bucăți cu fundația din beton simplu C20/30, cu lungimea elevațiilor 5,0 m dispuse în unghi de 175o față de aliniamentul culeelor;
* Se vor funda direct, h=2 m; lățimea tălpii de fundare 2,10 m (lângă culee) și 1,90 m (la extremități);
* Elevația din beton C25/30 cu lățimea la coronament de 50 cm și înălțime variabilă 2,8 – 1,85 m.

Plăci de racordare:

* 2 x 8 bucăți, monolit, 3 m lungime, 20 cm grosime din beton armat C25/30, cu lățimea de 2 m, cu rosturi din polistiren de 2 cm turnate pe un strat de nisip de 5 cm. La capătul exterior se va sprijini pe grinda de rezemare 40x40 cm, din beton armat C25/30, pe un prism de piatră brută spartă.

b.2.Rampele la pod: 114 m.

Fac parte din amenajarea străzii Mica și vor avea următoarea structură rutieră:

* 4 cm strat de uzură din Bapc 16;
* 5 cm strat de legatură din Badpc 22.4;
* 15 cm piatră spartă împănată;
* 30 cm balast;
* 20 cm umplutură din material local.

Lucrări de sprijiniri: zid de sprijin cu helevație=1,7 m: mal stâng 102 m (din 5 în 5 m fiind prevăzute rosturi de dilatație de 5 cm) și 16 m cu helevație=2 m mal drept (5+5+6 m fiind prevăzute rosturi de dilatație de 5 cm), cu pinteni din beton C25/30 (1,2 x 0,7m) 2 buc și un pereu din beton C25/30 15 cm grosime pozat pe un strat de balast de 15 cm.

**b2)** ***cumularea cu alte proiecte existente şi/sau aprobate:*** lucrările necesare realizării proiectului realizarii proiectului nu se suprapun cu alta proiecte existente sau planficate în zona;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor privind regimul deşeurilor, aprobată prin Legea nr.17/2023.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciunul din factorii de mediu daca vor fi respectate urmatoarele masuri:

**● pentru facoturl de mediu apa:**

**În faza de realizare a investiției** sursele de poluare a apelor de suprafață și a celor subterane ar putea fi următoarele:

* + Scurgeri de uleiuri și carburanți de la funcționarea utilajelor
  + Depozitarea necorespunzătoare a materiilor prime utilizate în implementarea investiției.
  + Depozitarea necorespunzătoare a deșeurilor tehnologice care pot contamina factorul de mediu apă și pot modifica proprietățile fizico=chimice ale componentei hidrice.
  + Amplasarea necorespunzătoare sau avarierea materialelor de construcție din cadrul organizării de șantier.

**În faza de funcționare** a investiției sursele de poluare a apelor de suprafață și a celor subterane sunt următoarele:

* + Eventuale avarii ale lucrărilor realizate și activitățile de intervenție pentru remedierea avariilor.

**Măsuri pentru prevenirea/reducerea impactului**

În vederea prevenirii și reducerii impactului asupra factorului de mediu apă **în perioada de realizare** a investiției vor fi luate următoarele măsuri:

* + Verificarea periodică a stării de funcționare a utilajelor în vederea evitării eventualelor disfuncționalități.
  + Gestionarea corespunzătoare a materiilor prime, respectarea arealelor de depozitare (depozitarea în aer liber/ în spații închise) în funcție de starea fizică a materialelor folosite și de potențialul impact asupra mediului.
  + Amenajarea platformelor/spațiilor de depozitare a deșeurilor rezultate (deșeuri menajere, deșeuri metalice, deșeuri din construcții și demolari, deșeuri de lemn etc. ) astfel încât să fie evitat contactul cu componenta hidrică.
  + Întreținerea și menținerea într-o stare curate și permanent funcțională a containerelor sanitare.

În vederea prevenirii și reducerii impactului asupra factorului de mediu apă în **perioada de funcționare a investiției** vor fi luate următoarele măsuri:

* + Întervenția rapidă și remedierea urgentă a situațiilor de avarie a podului.
  + Monitorizarea periodică a stării de funcționare a lucrărilor executate pentru a interveni cât mai prompt în caz de degradare.

**● pentru facorul de mediu aer:**

În cadrul proiectului analizat există un potential impact asupra factorului de mediu aer **în faza de realizarea a investiției,** sursele potențiale de poluare fiind următoarele:

* + Emisiile de gaze rezultate din traficul auto generat de aprovizionarea cu materii prime a obiectivului și de manipularea acestora pe amplasamentul proiectului.
  + Antrenarea unor particule fine în atmosferă datorat lucrărilor de pregătire a terenului, transvazare a pământului excavat și manipulării materiilor prime pe amplasament.

În cadrul proiectului analizat există un potețial impact asupra factorului de mediu aer **în faza de funcționare a investiției**, sursele de poluare fiind următoarele:

* + Emisii de gaze și antrenarea unor particule în suspensie rezultate din traficul auto generat ca urmare a activităților de mentenață sau de intervenție în caz de avarii
  + Emisii de gaze rezultate din traficul auto

**Măsuri pentru prevenirea/reducerea impactului**

În **perioada de realizarea a investiției** se vor lua următoarele măsuri de protecție:

* + Delimitarea clară a arealelor de execuție a lucrărilor
  + Reducerea vitezei de deplasare a autovehiculelor de transport la intrarea pe amplasament
  + Umectarea regulata a amplasamentului pentru evitarea antrenării pulberilor fine de praf în atmosferă
  + Depozitarea corespunzătoare a deșeurilor sub formă de pulberi pentru avitarea antrenării acestora în masele de aer.

În **perioada de funcționare a investiției** se vor lua următoarele măsuri cu scopul eliminării surselor de poluare a aerului.

* + Reducerea vitezei de deplasare a autovehiculelor de transport utilizate în cadrul activităților de mentenanță
  + Realizarea lucrărilor de mentenanță cu utilaje de capacitate redusă

lucru, cu care ocazie se vor evacua deşeurile, se vor stivui materialele, se vor alinia utilajele etc.

**● pentru zgomot si vibratii:**

În ceea ce priveşte proiectul propus, principalele surse de zgomot şi vibraţii sunt cele din perioada de execuţie a lucrărilor şi sunt asociate utilajelor folosite în această etapă (excavatoare, autobasculante, etc). Activităţile generatoare de zgomot şi vibraţii sunt:

* + Transportul pe amplasament al materiei prime necesare investiției
  + Manipularea materialelor de construcție, descărcarea și depozitarea acestora pe amplasament.
  + Lucrările desfășurate la fronturile de lucru (excavarea solului, realizarea lucrărilor de consolidare, conduc la creșterea nivelului de zgomot în zona amplasamentului)

Nivelul de zgomot produs în timpul construcției de excavator este de 90 dB (A), iar cel produs de autobasculanta cu motor Diesel este de 70 dB (A). Acest tip de zgomot are caracter de joasă frecvenţă şi nu afectează mediul înconjurător şi personalul din incintă.

Nivelul de zgomot generat este de cca. 80 dB, caracterul zgomotului fiind de asemenea de joasă frecvenţă.

În situaţia în care în zona fronturilor de lucru funcţionează simultan mai multe utilaje, nivelul de zgomot se calculează cu relaţia:

LMD = 10 x log (1070/10 + 1080/10 + 1090/10) = 90,4 dB (A)

Nivelul de zgomot calculat la limita frontului de lucru (aproximativ 20 m) este următorul:

*LMD*

 *LMD*

* 20 log

1

20 = 64.4dB (A)

În conformitate cu prevederile SR 10009:2017 Acustică. Limite admisibile ale nivelului de zgomot din mediul ambiant, modificat de SR 10009:2017/C91:2020, valoarea admisibilă a nivelului de zgomot la limita frontului de lucru este de 65 dB (A), valoare mai mare decât valoarea nivelului de zgomot calculat la limita incintei de 64,4 dB (A)

Se observă că zgomotul produs în incinta şantierelor de construcţii-montaj nu sunt în măsură a afecta aşezările omeneşti, zgomotul produs situându-se mult sub pragul limitei admise.

În **perioada de funcționare a investiției**, principalele surse de zgomot și vibrații pot fi:

* Traficul autovehiculelor utilizate în activitățile de intervenție în situații de avarie
* Funcționarea utilajelor de intervenției în situații de avarie
* Traficul auto

**Măsuri pentru prevenirea/reducerea impactului**

Principalele măsuri de prevenire și reducere a zgomotului și vibrațiilor **în perioada de realizare** a proiectului sunt:

* Utilizarea unor utilaje dotate cu motoare ecranate acustic
* Desfășurarea activităților doar pe timp de zi
* Manipularea materialelorde construcție în condiții de atenție sporită, în special la operațiunile de descărcare a cestora
* Limitarea vitezei utilajelor de transport pentru dimininuarea nivelului de zgomot și de vibrații pe amplasamente și în vecinătăți.

Odată cu finalizarea lucrărilor, potențialele surse de zgomot/vibrații vor dispărea. Principalele măsuri de prevenire și reducere a zgomotului și vibrațiilor în **perioada de funcționare** a investiției sunt:

* Limitarea vitezei autovehiculelor pentru diminuarea nivelului de zgomot și de vibrații pe amplasamente și în vecinătate
* Utilizarea unor utilaje dotate cu motoare ecranate acustic.

**● pentru sol și subsol:**

În perioada de **realizare a investiției** solul și subsolul pot fi afectate ca urmare a:

* + Scurgerea de produse petroliere de la utilajele folosite pe amplasament
  + Contactul deșeurilor tehnologice cu componenta edafică

Prin contact direct cu solul se produce o modificare a proprietăților fizico-chimice ale acestuia și pot să apară schimbări în activitatea biotică din cuvertura edafică.

Produsele petroliere(motorină, uleiuri minerale, etc.) se pot scurge pe amplasament de la motoarele autovehiculelor care transport materialele de construcție. În cazul depozitării necorespunzătoare directe pe sol, deșeurile rezultate (deșeuri de la ambalaje, deșeuri menajere, etc.) pot să deprecieze calitatea solului și subsolului.

Cantităţile de sol rămase în exces de la lucrările executate pe maluri sau în albia râurilor vor fi utilizate pentru lucrările de ecologizare pe amplasament. Solul fertil se va depozita separat de solul nefertil, de unde mai apoi se va refolosi la refacerea zonei şi aducerea ei la starea iniţială.

În **perioada de funcționare** a investiției solul și subsolul pot fi afectate ca urmare a:

* + degradarea în timp a lucrărilor poate conduce la descompunerea materialelor din care acestea sunt realizate (de exemplu a structurilor de beton) și la contaminarea mediului edafic
  + potenţialelor scurgeri de produse petroliere de la autovehiculele şi utilajele folosite pentru intervenţie în situaţii de avarii
  + execuția lucrărilor de intervenție la eventualele situații de avarie

**Măsuri pentru preveirea/reducerea impactului**

În vederea reducerii și prevenirii impactului asupra solului și subsolului în **perioada de realizarea** a investiției se vor lua următoarele măsuri:

* + amenajarea platformelor/spaţiilor de depozitare a deşeurilor rezultate (deşeuri menajere, deşeuri metalice, etc), astfel încât să fie evitat contactul cu componenta edafică
  + evitarea contactului produselor petroliere (motorină, uleiuri minerale) cu solul, subsolul, prin verificarea periodică a stării de funcţionare a utilajelor şi echipamentelor utilizate, iar în cazul producerii unor astfel de scurgeri, luarea unor măsuri de

îndepărtare a poluării (aşternere rumeguş pentru împiedicarea infiltrării în sol, excavarea solului contaminat şi eliminare prin firme specializate şi autorizate).

În vederea reducerii și prevenirii impactului asupra solului și subsolului **în perioada de funcționare** se vor lua următoarele măsuri:

* + intervenția rapidă în cazul constatării unor avarii ale lucrărilor realizate prin proiect, astfel încât acestea să nu ajungă la o stare avansată de degradare și să contamineze mediul edafic

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor (schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Organizare de Șantier**

Avand in vedere natura lucrarilor pentru prezenta investitie nu sunt prevazute lucrari de organizare de santier; materialele utilizate se vor pune direct in opera.

**c) Amplasarea proiectului:**

**c1)** ***utilizarea actuală şi aprobată a terenurilor:*** conform certificatului de urbanism nr. 7 din 09.06.2023 emis de Comuna Zimbor, terenul este situat în intravilanul loc. Sîncraiu Almașului, com. Zimbor.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** nu este cazul;

**c3) *capacitatea de absorbţie a mediului natural, acordându-se o atenţie specială următoarelor zone:***

* *zone umede, zone riverane, guri ale râurilor*: nu este cazul;
* *zone costiere şi mediul marin*: nu se află nu astfel de zone, proiectul se va implementa în intravilanul nu este cazul;
* *zonele montane şi forestiere*: lucrările prevăzute prin proiect se vor desfăsura în zona drumurilor;
* *arii naturale protejate de interes naţional, comunitar, internaţional*: nu se află în astfel de zone;
* *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică*: în vecinătatea acestora nu există obiective de interes public, monumente istorice şi de arhitectură sau alte zone asupra cărora există instituit un regim de restricţie, zone de interes tradiţional. Amplasamentul analizat nu face parte din niciun sit Natura 2000.
* *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri*: nu este cazul;
* *zonele cu o densitate mare a populaţiei*: nu este cazul.

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - va fi pozitivă, va conduce la realizarea unui confort sporit pentru participanții la trafic și asigurarea accesului auto și pietonal în condiții de siguranță la proprietățile aflate pe malul stâng a p. Sîncraiu Almașului;

d3) natura transfrontalieră a impactului: - nu este cazul;

d4) intensitatea şi complexitatea impactului: - impact redus pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali

d7) cumularea impactului cu impactul altor proiecte existente şi/sau aprobate: în zonă amplasamentului propus nu se desfăşoară alte proiecte;

d8) posibilitatea de reducere efectivă a impactului: respectarea legislației în vigoare și condițiile din respectiva Decizie etapei de încadrare.

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

a) proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Sistemul de Gospodărire a Apelor Sălaj, nr. 22 din 23.04.2024 înregistrată la APM Sălaj cu nr. 3330/23.04.2024, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor şi condiţiilor de realizare a proiectului în conformitate cu proiectul de ***Aviz de gospodărire a apelor nr. din* ,** eliberat de Sistemul de Gospodărire a Apelor Sălaj, înregistrat la APM Sălaj nr. din :

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
3. Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
4. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
5. Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
6. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
7. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
8. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
9. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
10. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
11. Recepția lucrărilor se va face în prezența delegatului Sistemului de Gospodărire a Apelor Sălaj.
12. Respectarea prevederilor art. 33 (61) din Legea Apelor nr. 107/1996, cu modificările și completările ulterioare, privind lucrările propuse pentru amenajarea albiei.
13. Respectarea Legii apelor nr. 107/1996, cu modificările și completările ulterioare, Articolul 81, alineatul (34): Pentru utilizarea domeniului public, în vederea traversării/subtraversării bunurilor administrate de Administraţia Naţională «Apele Române», se instituie un tarif de utilizare.
14. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021 privind regimul deşeurilor cu modificările ulterioare, aprobată prin Legea nr.17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Anca Horotan